VS002401
Datum: 2002-06-23T02:00:00.000+02:00
datum_sodbe_i_stopnje: 2009-06-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: hudi primeri
odskodnina: 63.000 EUR
opombe: II DoR 310/2010. Predlog za dopustitev revizije tožeče stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Mladoletni fant.

## Škodni dogodek

Nogo mu je poškodovalo večje steklo, ki je v kopališču padlo iz okvira.

## Poškodba

Prekinitev tibialnega živca v predelu podkolenske jame desne noge.

## Telesne bolečine

20.000 EUR Stalne hude bolečine – 5 dni, občasne hude – do 2 tedna, občasne srednje hude – 1 leto, nato lahke bolečine, ki so trajna posledica poškodbe. Zdravljenje je trajalo več kot 3 leta.

#### Hospitalizacija

3 operacije, od tega 1x v lokalni anesteziji, 2x v splošni anesteziji.

#### Rehabilitacija

30x fizioterapija, 15 dni zdravilišča.

#### Nevšečnosti med zdravljenjem

Anestezija, številne EMG, nošenje opornice, mavčna imobilizacija, hoja z berglami, številni pregledi pri specialistih.

## Strah

6.000 EUR Hud primarni strah ob nesreči; sekundaren hud strah – pol leta, srednje hud strah – 1 leto.

## Zmanjšanje življenjske aktivnosti

30.000 EUR ZŽA je med 25% in 30%. Njegov cilj je bil postati profesionalni nogometaš (pri 10 letih je bil izbran za najboljšega slovenskega igralca v svoji kategoriji). Po nesreči je desna noga slabša od leve, zato igra nogomet v klubu le še občasno, če ni zadosti igralcev. Sposoben je lažjega teka, težave pa ima pri hoji po neravnem terenu in stopnicah – zaradi zmanjšane mišične mase goleni in stegnenice ima moteno funkcijo hoje. Prej se utrudi, ne zmore hitre hoje ali teka. Za vrhunski šport ne bo nikoli sposoben. Sicer pri vsakdanjih aktivnostih ni oviran.

## Skaženost

7.000 EUR Deloma je še prisotna šepajoča hoja, dve obsežni brazgotini na zunanji strani goleni in stopala ter v kolenski kotanji, ki ju je mogoče zakriti z oblačili. Noga je rahlo stanjšana.

---

OZ člen 179, 182